Readmission, mortality and quality of life among older adults who are acute admitted and receive homecare : Resume af Ph.d. afhandling
Tidsskrift: akut ()

## Readmission, mortality and quality of life among older adults who are acute admitted and receive homecare

Elk jær

## 2022 Vol. 5 Resumé af afhandling

Mette Elkjær Forskningsenhed i Akutmedicin, Sygehus Sønderjylland, Aabenraa, Enheden for Sundhedsfaglig Forskning, Sydvestjysk Sygehus, Esbjerg og Institut for Regional Sundhedsforskning, Syddansk Universitet, Odense

## Vejledere

Kontaktinformation

## Nøgleord:

## Hvad ved vi?

- Antallet af ældre borgere er stærkt stigende. Der er brug for viden om særlige risikogrupper for at kunne prioritere sundhedsressourcer og håndtere behovet for pleje og behandling i sundhedssektoren.
- Ældre borgere, der modtages på akutafdelingen, har ofte funktionsnedsættelser og kroniske sygdomme og en stor del modtager hjemmehjælp
- Helbredsrelateret livskvalitet bruges ofte som et mål til at evaluere interventioner i klinisk forskning. Der er begrænset viden om ældre patienters livskvalitet fra et nuanceret perspektiv, der ikke kun fokuserer på helbred og funktionsbegrænsninger
- Årsager, der fører til genindlæggelse ved ældre borgere, kan ses i et komplekst samspil mellem livsbetingelser og sygdom

Dansk Tidsskrift for Akutmedicin, 2022, Vol. 5, s. 8-10

## Formål

Ældre patienter  har  ofte  flere  kroniske  sygdomme,  funktionsnedsættelser  og  kognitive begrænsninger og kan derfor være ekstra udfordrede, når de bliver akut syge. Samtidig har ældre patienter, der modtages på fælles akutmodtagelserne (FAM), en højere risiko for genindlæggelse og mortalitet sammenlignet med yngre patienter. Nogle ældre patienter modtagerhjemme-hjælp, pga. behov for hjælp til Almindelig Daglig Livs-førelse (ADL), forud for indlæggelsen. Behov for hjælp til ADL kan hænge sammen med oplevelsen af livskvaliteten  blandt  akut indlagte  ældre  patienter. FAM  er  specialiseret  i  hurtig udredning, diagnostik og behandling af akutte tilstande. Ældre patienter, der modtager hjemmehjælp, kan være særligt udfordret i denne kontekst med korte behandlingsforløb og stort flow af patienter. Det overordnede formål med dette projekt var at opnå nuanceret viden  om  livskvalitet,  mortalitet  og  genindlæggelser  blandt  ældre  mennesker,  der modtager hjemmehjælp, og som bliver akut indlagt på en FAM.

## Metode og resultater

I  studie  1  undersøgte  vi,  i  et  registerbaseret  kohortestudie,  hvorvidt  det  at  modtage hjemmehjælp var associeret med mortalitet og genindlæggelse indenfor 30 dage efter en akut indlæggelse, som varede mindre end 48 timer, samt hvorvidt omfanget af modtaget hjemmehjælp øgede risikoen for mortalitet og genindlæggelse.

Vi inkluderede 80,517 patienter (51% kvinder; median alder 75 år). I alt 15,631 patienter modtog hjemmepleje (64% kvinder, median alder 83 år). Af dem modtog 4,938 patienter hjemmeple 0

min. og 6,660 modtog &gt; 120 min. per uge. Risikoen for genindlæggelse  og  mortalitet  steg  løbende  med  antal minutter modtaget hjemmehjælp. Patienter der modtog hjemmehjælp &gt; 120 minutter per uge havde den højeste risiko for genindlæggelse indenfor 30 dage (Odds Ratio: 1.8) og for mortalitet indenfor 30 dage (Odds Ratio: 4.5) sammenlignet med patienter uden hjemmepleje.

I studie 2 undersøgte vi, i et tværsnitstudie udført på tre akutafdelinger i Region Syddanmark, associationen mellem  individuel  livskvalitet  og  henholdsvis  det  at modtage hjemmehjælp samt genindlæggelse indenfor 30 dage. I et  semistruktureret  interview evaluerede  vi the  Evaluation  of  Individual  Quality  of  Life Direct -DW) (0 100). Vi inkluderende 406 patienter (49% kvinder; gennemsnitsalder 78 år (SD 8)), 156  af  patienterne  modtog  hjemmehjælp  og  84  blev genindlagt  inden  30  dage.  Patienterne  reporterede  en gennemsnits  SEIQoL-DW  score  på  76  (SD  19),  og  de hyppigst valgte kategorier patienterne relaterede til Studiet fandt en signifikant association mellem at modtage hjemmehjælp og lavere individuel livskvalitet blandt akut indlagte patienter. Der var ingen association mellem genindlæggelse og individuel livskvalitet.

## Hvad har vi lært?

- Ældre patienter, der modtager mere end 2 timers hjemmehjælp ugentligt, har brug for særligt fokus og indsats i akutmodtagelserne
- Viden om ældre patienter, der modtager hjemmehjælp, og deres risiko for genindlæggelse og mortalitet og oplevelse af livskvalitet ved akutte indlæggelser, kan bruges til at udvikle interventioner, der støtter overgange og behandlingsmuligheder i eget hjem og akutmodtagelserne

I  studie  3  undersøgte  vi  ældre  personers  oplevelse  af genindlæggelse  i  relation  til  livskvalitet  i  et  kvalitativt studie med individuelle semistrukturerede interviews. Vi inkluderede 12 ældre patienter, der modtog hjemmehjælp, fra en akutafdeling. De var imellem 67 95 år, syv var mænd og otte boede alene. Gennem analysen blev udledt fem temaer: 1) Ansvar i hjemmet, 2) Frygt for at miste autonomi og uafhængighed, 3) Forventninger til helbred og død, 4) Familiens, venners og hjemmeplejens rolle og 5) Vigtighed af tillid. De ældre personer oplevede at hospitalet stræbte efter at opnå tidlig udskrivelse, mens de forsat følte sig syge. De var bekymrede og bange for, hvorvidt  de  kunne  klare  sig  i  hjemmet  og  for  at  miste deres  uafhængighed  og  autonomi.  Aktiv  involvering  af familie og venner gav de ældre patienter en øget følelse af  tryghed.  Modsat udtrykte ældre personer, der boede alene, angst og utryghed ved at være i hjemmet. Selv om de ældre personer ikke ønskede at komme på hospitalet, følte de sig usikre i hjemmet pga. utilstrækkelig behandling og en oplevelse af at være alene med ansvaret for deres sygdom.

## Konklusion

Fra studierne konkluderes at det at modtage hjemmehjælp  er  associeret med  en  øget risiko for genindlæggelse  og  død  efter  en  akut  indlæggelse  og yderligere en lavere livskvalitet målt ved indlæggelsen. Det  er essentielt  at  fokusere  på  akut  behandling  i hjemmet, støtte fra familie og venner, respekt omkring autonomi  og  palliativ  pleje,  i  samarbejdet  mellem  de fælles akutmodtagelser og den primære sundhedstjeneste for  ældre  personer,  og  især  for  gruppen  der  modtager hjemmehjælp, for at øge kvaliteten i pleje og behandling. Vores fund peger på at sundhedsprofessionelle skal have behandlings- og plejeforløb for at understøtte de ældres individuelle livskvalitet.  De  ældre  personer  følte,  at  de blev udskrevet før de var klar, samtidig oplevede de at behandlingen i hjemmet var utilstrækkelig og derfor blev genindlæggelsen nødvendig for at kunne håndtere deres sygdom.  Genindlæggelsen  gav  en  følelse  af  tryghed blandt  de  ældre  personer,  fordi  de  kunne  overdrage ansvaret for pleje og behandling til de sundhedsprofessionelle på akutmodtagelse.

## Hvad tilføjer denne afhandling til vores viden?

- Ældre akutte patienter, der modtager hjemmehjælp, har en øget risiko for genindlæggelse og mortalitet, særligt patienter der modtager hjælp mere end 2 timer ugentligt
- Ældre patienter, der modtager hjemmehjælp, vurderer deres livskvalitet lavere ved akut indlæggelse, sammenlignet med ældre der ikke modtager hjemmehjælp
- Familie, sociale aktiviteter, helbred, hverdagslivet og fritidsaktiviteter er essentielle livskvalitetsområder blandt akut indlagte ældre patienter
- Genindlæggelse kan være et sikkerhedsnet for ældre patienter med hjemmehjælp, fordi ansvaret for pleje og behandling derved overdrages til sundhedsprofessionelle i akutmodtagelserne